
Maisogon kag determinado nga paslawon 
ang mapintas nga atake sang berdugo nga 
rehimen ni Duterte! 


Pahugton ang angot sa masa! Isulong ang inaway banwa sa Isla 


GINLATAG SANG REHIMEN 
DUTERTE ANG basehan sa singki 
kag dalagkuan nga mga atake 
batok sa mga rebolusyonaryo 
nga pwersa kag pumuluyo sa bi- 
log nga pungsod kag sa Isla sa 
Negros. Ginkanselar sini ang ne- 
gosasyon sa kalinong sa tunga 
sang Government of the Repub- 
lic of the Philippines (GRP) kag 
National Democratic Front of 
the Philippines (NDFP) paagi sa 
Proclamation 360 sadtong Nob- 


sa matinugahon nga paagi! 


yembre 2017 samtang gin- 
anunsyo ang Proclamation 374 
nga nagdeklarar nga mga tero- 
ristang organisasyon ang Com- 
munist Party of the Philippines 
(CPP) kag New People's Army 
(NPA) sadtong Disyembre 2017. 

Sang Nobyembre 2018 gin- 
imposar ang Memorandum Or- 
der 32 sa Isla sa Negros kag sa 
Bikol kag Samar samtang gin- 
sunod ang implementasyon sang 
Executive Order 70 nga nagtukod 


sang National Task Force to End 
Local Communist Armed Con- 
flict (NTF-ELCAC) sadtong Dis- 
yembre 2018 sa pungsodnon 
nga lebel kag tukoron ini tubtob 
sa lebel sang barangay. 

Tuman ka singki kag ka- 
pintas sang kontra-rebolusyon- 
aryo nga giyera nga ginalunsar 
sang rehimen Duterte paagi sa 
Joint Campaign Plan Kapana- 
tagan nga nagmobilisa sa bilog 
pwersa sang Armed Forces of 


the Philippines (AFP), Philippine 
National Police (PNP) kag mga 
paramilitary nga tropa sini. Gin- 
pamunoan ni Duterte, upod ang 
mga mataas nga opisyal kag re- 
tirado nga mga heneral sang 
AFP/PNP, ang NTF-ELCAC nga 
sandig sa whole of nation ap- 
proach sang imperyalismong US 
agud makuga kag mapa-idalom 
sa iya nga diktadurya ang tanan 
nga mga sibilyan nga ahensya 
sang gobyerno, mga pribado nga 
sektor sa negosyo, institusyon 
kag mga organisasyon kag per- 
sonalidad. 

Tuyo ni Duterte nga ihamu- 
lag kag wasakon ang mga re- 
bolusyonaryong pwersa paagi sa 
todo-larga kag dalagkuan nga 
operasyon militar kag itom nga 
propaganda sa tuman nga pag- 
pakalain sa CPP, NPA kag NDF. 
Diri sa Negros ginpahamtang ang 
masobra 14 nga batalyon pang- 
kombat sang Philippine Army kag 
PNP lakip na ang mga paramili- 
tar nga pwersa kag mga death 
squads para sa amo nga ka- 
tuyoan. 

Halin sa ikaduha nga bahin 


sang 2018, wala untat ang mga 
singki nga operasyon militar 
sang kaaway sa Isla sa Negros. 
Ginpresyur ang mga lokal nga 
gob-yerno (LGUs), halin sa mga 
probinsya, munisipalidad kag ba- 
rangay: mga nagkalain-lain nga 
ahensya kag organisasyon sang 
reaksyonaryo nga gobyerno, mga 
pribado nga sektor sa negosyo: 
kag iban pa nga institusyon kag 
mga non-government organiza- 
tion nga magdeklara sa mga re- 
boluyonaryo nga pwersa nga 
persona non grata kag mag- 
partisipar sa kontra-insurhen- 
sya nga kampanya. 

Sugod 2019 tubtob subong, 
nagasingki ang militarisasyon sa 
kaumhan sa paglunsar sang 
AFP/PNP sang dululungan nga 
mga focused military operation 
(FMO) kag Retooled Community 
Support Program (RCSP) nga 
nagagamit sang indi magnubo 
sa isa tubtob duha ka batalyon 
sa isa ka panahon. Subongman, 
gin-atake ang kasyudaran paagi 
sa pag-reyd sa mga opisina sa 
mga progresibo nga organisasyon 
kag pag-aresto sa mga lider 

masa, pag-red-tag sa mga mili- 
tante nga organisasyon, per- 
sonalidad kag mga oposisyon sa 
pulitika, kag pagpasaka sang 
mga pato-pato nga mga kaso 
kag pagtanom sang mga ebiden- 
sya. 

Mas lala nga laragway sa 
pag-atake sang mga berdugo 
nga alipures sang rehimen Du- 
terte sa Isla sa Negros amo ang 
mga masaker pareho sa Sagay 
9, Oplan Sauron 1 kag 2 kag 
Oplan Branstark kag lapnagon 
nga mga ekstrahudisyal nga 
pagpatay (EJK) sa mga perso- 
nahe kag masa nga nagapakig- 
away sang ila demokratiko nga 
kinamatarung kag interes atu- 
bang sang pagpamigos, pag- 
panghimulos kag paglapak sa 
mga tawhanon nga kinamatar- 
ung pareho sanday Alexander 
Ceballos, Atty. Ben Ramos, 
Konsehal Bernardino “Toto” 
Patigas kag Zara Alvarez. 

Nagapasalamat ang Ang Paghimakas 
sa mga kontribusyon agud mangin : 
madinalag-on ang ini nga isyu. Sa i| 
pagpauswag sang aton Ang Paghimakas, 
ginapangabay sa tanan nga bumalasa : 
nga padayon nga mag-amot sang mga :| 
balita, piktyur, istorya kag iban pa nga į 
sinulat. Nagapangayo man kami sang | 
inyo mga suhestyon kag komentaryo 
paano pa gid ini pauswagon. 


I angpaghimakas@yahoo.com 
f fb.com/negros.angpaghimakas 


W) negrosrevportal.wordpress.com 

Kombinado man sa dalag- 
kuan nga mga atake sa kaumhan 
ang mga iskema sang pagpanip- 
lang nga ginpangunahan sang 
AFP/PNP kag mga Provincial Task 
Force-ELCAC. Gintigayon ang 
“Dagyawan ng “Mamamayan,” 
“Serbisyo Caravan,” “People's 
Day” kag iban pa nga kaangay 
nga matiplangon nga programa 
kag aktibidad halin sa mga syu- 
dad sang Canlaon kag Gui- 
hulngan tubtob Zamboanguita, 
Dauin, Siaton kag Sta. Catalina 
sa Negros Oriental. Gintigayon 
man ang pagkontra kag pagsa- 
botahe sa mga aktibidad sang 
mga progresibo nga organisas- 
yon pareho sang pagtigayon 
sang AFP/PNP sang peke nga 
“Peace Summit” sa komemor- 
asyon sang Escalante Masaker 
sa mismong lugar nga ginpre- 
parar sang mga progresibong 
organisasyon sadtong Setyem- 
bre 20, 2019, diin nangin kon- 
trobersyal ang seremonya sa 
“pagsurender” sang ginasiling 
2,510 indibidwal nga gintiplang 
kag ginpilit sang Philippine Army 
nga magsurender bilang mga 
katapo kag supporter sang NPA. 

Sadtong kumander pa sang 
303rd Brigade si Benedict Are- 
valo, aktibo ini sa pagkampanya 
sa mga eskwelahan sa Bacolod 
City sa pag-red-tag sa mga prog- 
resibo nga organisasyon para 
ihamulag ang mga ini sa mga 
estudyante kag akademya. May 

pagpatawag sang meeting sa mga 
Sangguniang Kabataan para i- 
rekrut sila sa mga organisasyon 
nga ginasuportahan sang 303rd 
Brigade kag may kumbersyon sa 
mga kooperatiba sang mga 
mangunguma kag mamumugon 
sa uma pakadto sa Masaligan 
(79th Infantry Battalion) Farm- 
ers Cooperatives kag Fisherfolks 
Association. 

Sa katapusan nga tuig sang 
berdugo nga rehimen ni 
Duterte, nagdeklara si Maj. Gen. 
Arevalo, ang bag-o nga ku- 
mander sang 3rd Infantry Divi- 
sion (3ID), nga tapuson na sang 
AFP ang insurhensya sa Isla sa 
Negros sini nga tuig tubtob 
Hunyo 2022. Ang kabilogan nga 

katuyuan sang kaaway amo ang 
paghamulag sa mga rebolusyo- 
naryo nga pwersa halin sa 
pumuluyo kag pagkatapos wa- 
sakon ini sa makahulusga nga 
paagi. 

Lauman ang pinaka-grabe 
nga atake sa mga pwersa sang 
3ID, 303rd Brigade kag 302nd 
Brigade sang Philippine Army, 
subongman sang tropa sang 
PNP idalom sang Joint Task 
Force Negros, sa kaumhan kag 
mangin sa kasyudaran. Pinaka- 
maayo nga dugang ipataas sang 
rebolusyonaryo nga pwersa ang 
ila kaisog, determinasyon kag 
militansya sa pag-atubang sa 
sini nga tipo sa atake sa 
kumprehensibo nga paagi. 

Pasismo ang palatandaan sang kahuyangan kag desperasyon 
sang estado sa tunga sa isa ka sosyo-ekonomiko nga krisis 


nga ginpalala sang pandemya nga COVID-19 


DALAGKU KAG ESKANDALOSO 
ANG BADYET kag gasto sa kon- 
tra-insurhensya nga kampanya 
sang rehimen Duterte lakip na 
ang pagpamakal sang moderno 
nga armas kag iban pa nga 
kagamitan militar nga daku nga 
parte nakurakot na sang mga 
mataas nga opisyal sang AFP/PNP. 
Bagsak ang ekonomiya bangud 
sa sosyo-ekonomiko nga krisis 
sa nagahari nga sistema nga 
ginpalala sa pandemya nga 
COVID-19 nga ginhanot sang 
lapnagon nga korapsyon sa lain- 
lain nga ahensya sang reaksyo- 
naryo nga gobyerno. Ang rehi- 
men Duterte nagatindog nga 
tigpangapin sang garuk nga 
reaksyonaryo nga sistema nga 
malakolonyal kag malapyudal 
kag sa interes sang nagahari 
nga sahi sang dalagku nga kom- 
prador burgesya-agalon may- 
duta sa kahalitan sa malapad 
nga masa sang pumuluyo upod 
na ang mga nahanunga nga mga 
pwersa sang sosyedad. 

Target sa nagadaku nga 
kaakig sang pumuluyo ang rehi- 
men bangud samtang biktima 
ang pumuluyo sa pandemya nga 


COVID-19, mga lockdown kag 
kwarantina nga kulang sang ayuda, 
grabe nga gutom kag kapi- 
gaduhon, kag pagkadula sang 
pangabuhian kag trabaho, ang 
mga dalagku nga opisyal militar 
kag mga burukrata sa mga 
ahensya sa gobyerno, pamilya 
kag mga kroni ni Duterte na-im- 
bolbar sa malaparon kag maka- 
huluya nga mga kaso sa ko- 
rapsyon nga nagpalala sa bang- 
karote nga kahimtangan sa eko- 
nomiya kag pangpublikong pundo. 

Grabe ang krisis sa pinansya 
kag rekurso atubang sa pan- 
demya nga COVID-19 apang 
wala sang mahatag ang rehimen 
Duterte nga solusyon sa prob- 
lema sang pumuluyo sa lapna- 
gon nga kapigadohon, gutom, 
kawad-on ukon kakulang sang 
trabaho kag pagkawasak sa 
pangabuhian bangud sa lock- 
down kag kwarantina nga gin- 
imposar sang militarista nga re- 
himen. 

Ginbuhinan ang badyet nga 
natalana para sa edukasyon, 
ikaayong lawas kag iban pa nga 
serbisyo sosyal. Tuman ka ku- 
lang ang pundo nga gintalana 


para sa pagkontra sa COVID-19 
kag para sa ayuda sa milyon- 
milyon nga pumuluyo nga gin- 
gutom kag nadulaan sang 
pangabuhian bangud sa COVID- 
19 pandemya. May mga bagyo 
pa sa 2020 kag sini lang 2021 
nga nagtuga sang grabe nga 
kahalitan sa pangabuhian, ka- 
buhi, mga balay kag iban pa nga 
impraistruktura sang pumuluyo 
nga nagasinggitan sang ayuda 
sa tunga sang higanteng pundo 
para sa AFP/PNP kag kontra- 
insurhensya. Isa na sini ang 
Barangay Development Program 
(BDP) sang NTF-ELCAC nga 
gintawag nga pork barrel sang 
militar. 

Madasig nga nagdamu ang 
mga pumuluyo nga naugot sa 
mga tikang sang rehimen batok 
sa pandemya nga COVID-19, 
lapnagon nga pagpamatay sa 
“giyera kontra-droga,” pagpa- 
matay sa mga abogado, manu- 
nudlo, mga mangunguma kag 
mga nahanunga nga pwersa nga 
kritikal sa mga kontra-pumuluyo 
nga palisiya sang pasista nga 
rehimen, kag pangdakop kag 
red-tagging sa mga progresibo 

Ang rehimen Duterte nagatindog nga 
tigpangapin sang garuk nga 
reaksyonaryo nga sistema nga 
malakolonyal kag malapyudal kag sa 
interes sang nagahari nga sahi sang 
dalagku nga komprador burgesya- 
agalon mayduta sa kahalitan sa 
malapad nga masa sang pumuluyo 
upod na ang mga nahanunga nga 
mga pwersa sang sosyedad. 

kag militante nga organisasyon. 
Tuman ka pasista ang rehimen 
Duterte atubang sa pumuluyong 
Pilipino apang daw tutoy ini 
atubang sa agresibo nga pag- 
okupar sang China sa Exclusive 
Economic Zone (EEZ) kag Ex- 
tended Continental Shelf (ECS) 
sang Pilipinas sa West Philippine 
Sea. 

Amat-amat nagdaku ang 
biak sang nagahari nga sahi 
bangud sa paboritismo kag kro- 
niyismo sa naghari nga rehimen. 
May yara sang sikreto nga dis- 
gusto sa pila ka retirado kag 
aktibo nga elemento sa hanay 
sang AFP kag PNP angot sa 
kontrobersiya sa West Philip- 
pine Sea kag pagpakatuta sang 
rehimen Duterte sa China. 
Nagdugang pa ang biak sa 
nagahari nga sahi samtang 
nagalapit na ang eleksyon pres- 
idensyal sa 2022. 

Akig na ang masa sa mga 
pasista nga hinimoan sang ber- 
dugo nga rehimen ni Duterte. 
Luto na ang kahimtangan sa 
pagbaskog sa pagpamatok sang 
masa kun husto nga mapukaw, 
ma-organisa kag mapamunoan 
ang ila paghulag. Labi nga na- 
hamulag sa malapad nga masa 
sa kaumhan ang kaaway bangud 
sang ila pasista nga mga krimen 
kag brutalidad. Nagasandig sila 
sa pagpamahug, pagpaniplang 
kag iban pa. 


Ang NPA bilang hukbo sang 
pumuluyo handa sa mga dalagku 
nga kabudlayan kag sakripisyo sa 
pagserbisyo sa pumuluyo 


SA KABILOGAN NGA SITWASYON KARON sa giyera sa Isla sa 
Negros, base sa balanse sa pwersa sang reakysonaryo kag re- 
bolusyonaryo nga pwersa, tuman ka imperyor ang mga re- 
bolusyonaryo nga pwersa kag naga-atubang sang tuman ka 
superyor nga naga-atake nga kaaway. Apang sa isa ka gintalana 
nga panahon kag lugar mahimo nga makaangkon sang superyo- 
ridad ang mga rebolusyonaryo nga pwersa kag mapapas ang 
mahuyang kag nahamulag nga bahin sang kaaway kon ang amo 
nga superyoridad madiskubre, mahangpan kag magamit. 

Ang ini nga superyoridad gamay, limitado kag dasig lang 
madula. Apang kung husto ini magamit, amat-amat nga maka- 
tipon sang kadalag-an bisan ano ka gamay kag limitado batok sa 
tuman ka daku kag mabaskog nga kaaway nga may bentahe sa 
paghanas, kadamuon, armas kag lohistika kag iban pa nga 
rekurso. Dapat aktibo nga diskubrehon kag tumuron sang mga 
Pulang hangaway ang mga kahinaan sang kaaway kag gamiton 
ini agud amat-amat sila nga dugmukon. 

Ang NPA padayon nga nakaagum sang madalom kag 
malapad nga suporta sang masang mangunguma bangud 
nagabulig ini sang ila paghimakas para sa matuod nga reporma 
sa duta kag sa iban pa nga paghimakas batok sa tanan nga 
porma sang pagpanghimulos kag pagpamigos. Bisan naagyan 
ang mga seryosong kahalitan bangud sa dalagku, singki kag 
kalawigon sa pag-atake sang kaaway nga pila ka beses ang 
kadakuon kag kabaskugon, kumpyansado sa gihapon ang NPA nga 
mapangibabawan ang mga kabudlayan kag sakripisyo bangud 
makatarunganon ang giyera nga ginalunsar sini kag nagserbi sa 
pumuluyo. 

Kinahanglan ipataas ang pagtinguha sa lapnagon nga pag- 
pukaw, pag-organisa kag pagpahulag sa malapad nga masa; 
resolbahon ang mga sayop, kahinaan kag kakulangan, kag 
padayon nga isulong ang lapnagon kag sunson nga pakig-away 
gerilya base sa nagalapad kag nagadalom nga baseng masa. 
Importante nga maayo ang Pulang hangaway sa pagtuon sang 
mga leksyon halin sa inagihan sang rebolusyonaryo nga ka- 
hublagan sa Negros, wala untat nga kilalahon ang kaaway, kag 
patalumon ang paghangop sa mga laye sang inaway banwa kag 
pakig-away gerilya sa subong nga halintang sang estratehiko 
nga depensiba. 

Dapat mag-ukay sang natipon nga manggad sang inagihan 
sa malawig nga panahon nga pagpakig-away sa baskog kag 
gamhanan nga kaaway. Magtuon sa rebolusyonaryo nga teorya 
para maayo nga ma-aplikar ini sa kongkreto nga kahimtangan 
kag praktika. Hatagan sang mataas nga importansya ang mga 
patakaran kag pagpa-athag sang Partido nga napanahon nga 
ginpagwa. Indi magkampante apang kalma sa pagpamensar: 
mainit kag militante apang sistematisado sa rebolusyonaryo nga 


pagtrabaho. 

Ang mga detatsment sang 
Citizen Armed Force Geographi- 
cal Unit (CAFGU) kag RCSP 
gingamit sang kaaway nga mga 
blokeyo para ipiton ang mga 
yunit sang NPA samtang ang ila 
yunit pangkombat nga nagalun- 
sar sang FMO amo ang pangwa- 
sak. Himuon nga indi epektibo 
ang mga RCSP kag mga detats- 
ment bilang mga blockhouse 
sang ila pagpalibot sa mga 
pwersang gerilya paagi sa pag- 
himo sang kontra-ensirkulo. Da- 
pat ilunsar ang kontra-ensirkulo 
paagi sa kumprehensibo kag 
magkatimbang nga pagpasulong 
sa kahublagan masa sang ar- 
mado nga paghimakas, rebo- 
lusyong agraryo kag pagpundar 
sang baseng masa sa idalom 
sang hugot kag epektibo nga 
pagpamuno sang mga komite sa 
Partido kag mga kumand sang 
NPA. 

Kinahanglan makiggitgitan sa 
kaaway ang mga rebolusyonaryo 
nga pwersa sa plano sini nga 
wasakon ang baseng masa sa 
mga konsolidado kag relatibo 
nga konsolidado nga mga erya. 
Mas mapa-uswag pa sang Pu- 
lang hangaway ang pakipaggit- 
gitan sa kaaway paagi sa 
pagsusteni sa hugot nga pakig- 


angot sa masa kag mapadasig ang 
pagtukod sang rebolusyonaryo 
nga kusog kag paghulag sang 
masa sa padayon nga pagpasu- 
long sang mga kontra-pyudal 
kag kontra-pasista nga paghi- 
makas samtang ginpa-uswag ang 
ila direkta nga partisipasyon sa 
armado nga paghimakas. Ipa- 
hugot ang angot sa masa paagi 
sa linyang masa kag husto nga 
pamaagi sa pagpukaw, pag-or- 
ganisa kag pagmobilisa sa ila. 
Maghimo sang pat-od nga plano 
para sa pagtinguha sa pagrek- 
luta, pagpadaku kag paghanas 
sa NPA sa malip-ot nga pa- 
nahon. 

Sa Isla sa Negros, malapad 
ang kadutaan kag madamo ang 
pumuluyo. Ang mga lugar nga 
wala sang RCSP kag detatsment 
padayon nga naghulat sa NPA. 
Hingalitan ang panahon para 
madasig nga mapundar ang 
baseng masa sa ini nga mga 
lugar, bisan ang mga lugar nga 
ara ang RCSP ukon may detats- 
ment indi naton pagbayaan. Sa 
baylo makipaggitgitan sa kaa- 
way sa pag-organisa, pagpukaw 
kag pagpahulag sa pumuluyo sa 
ini nga mga lugar. Tinguhaon 
nga mapundar liwat ang pu- 
litikal nga paghiliusa sa mga 
lugar nga may yara RCSP kag 

detatsment. 

Sa kabilugan, bisan pa sa 
kadakuon kag kabaskugon sang 
AFP/PNP, madamu ini kahu- 
yangan nga bulnerable sang at- 
ritibo kag anihilatibo nga mga 
aksyon militar sang NPA. Ang 
mga yunit sang RCSP kag mga 
detatsment bulnerable sa atake 
sang NPA kun hamulag ini sa 
iban nga pwersa. Makaya nga i- 
overrun ini kon may maayo nga 
paniktik kag paghanda sa patag- 
awayan, may nahanda nga su- 
peryor nga pwersa, maggamit 
sang surpresa, madasig nga atake 
kag may suportang masa. 

Ang dalagku nga kolum sang 
kaaway pag-abot sa interyor 
nga mga erya mag-dispers 
pakadto sa platun ukon seksyon 
kadakuon, bulnerable sa anihila- 
tibo nga aksyon militar sang 
konsentrado nga pwersa sang 
NPA. Mas madamu pa ang ma- 
diskubre nga bulnerabilidad sang 
kaaway kon maayo ang hilikuton 
paniktik. 

Dapat determinado ang NPA 
kag pataason ang kaisog sa 
pagpakig-away, kag pangapinan 
ang interes sang pumuluyo kag 
ang mga naabot nga kadalag-an 
sang rebolusyon. 

Mas mapa-uswag pa sang Pulang 
hangaway ang pakipaggitgitan sa 
kaaway paagi sa pagsusteni sa 
hugot nga pakig-angot sa masa kag 
mapadasig ang pagtukod sang 
rebolusyonaryo nga kusog kag 
paghulag sang masa sa padayon 
nga pagpasulong sang mga kontra- 
pyudal kag kontra-pasista nga 
paghimakas samtang ginpa-uswag 


ang ila direkta nga partisipasyon sa S 


armado nga paghimakas. 

Ang rebolusyonaryo nga pwersa handa sa pag-atubang sa 
singki kag dalagkuan nga atake sang kaaway 


HANDA ANG REBOLUSYONA- 
RYO NGA PWERSA sa Isla sa 
Negros sa dugang pa nga mga 
kabudlayan kag sakripisyo. 
Dugang nga ipataas ang de- 
terminasyon kag kaisog nga 
ubos-kusog nga liwat nga pasla- 
won ang plano sang berdugo 
nga rehimen Duterte gamit ang 
3ID, 303rd Brigade, 302nd Bri- 
gade, Scout Ranger Company, 
Civil Military Operations Bat- 
talion sang Philippine Army kag 
Special Action Force Battalion 
kag Regional Mobile Force Bat- 
talion sang PNP nga wasakon 
ang rebolusyonaryo nga kahub- 
lagan sa Isla bag-o matapos ang 
iya termino. Ilunsar ang kontra- 
kampanya batok sa dalagkuan 
kag masingki nga atake sang 
berdugo nga kaaway. 

Nagakinahanglan sang kabi- 
logan nga mobilisasyon sa mga 
yunit sang NPA sa mga larangan 
gerilya; kag mga yunit milisya, 
yunit depensa sa baryo kag mga 
organisadong masa sa konsoli- 
dado kag relatibo nga konsolida- 
do nga mga erya. Ang baseng 
masa sa mga sonang gerilya may 
papel, lakip na ang mga abyan 
kag alyado sa rebolusyon, sa 
malapad nga pagpamatok sa 
pasista nga atake sang berdugo 
nga kaaway. 

Maghatag sang konsideras- 
yon sa daku nga importansya sa 
kadalag-an sang mga taktikal 
nga opensiba, pili-on ang mga 
bira nga magpatingkad sa pang- 
pulitika nga basehan sang ar- 
madong paghimakas. 

Kinahanglan nga mataas 
ang pleksibilidad sang mga Pu- 
lang hangaway. Mangin pleksib- 
le sa pagtalana sang mga por- 
masyon para sa aksyon militar. 
Magtukod sang mga magagmay 
nga separado nga yunit nga 
dasig makamaniobra kag maka- 


lusot-lusot sa tunga sang mga 
pusisyon sang kaaway para sa 
operasyon pangharas kag iban 
pa nga atritibo nga aksyon agud 
mahatagan ang nanguna nga 
yunit sa oportunidad nga maka- 
patuman sang isa ka epektibo 
kag solido nga sandigan nga 
taktikal nga opensiba batok sa 
kaaway. Kinahanglan ang mas 
mataas nga mobilidad sa bisan 
ano nga pagkampo. Dapat permi 
nga naka-impake, kag buhinan 
sa mabug-at nga mga kagamit- 
an ang ginapangkampohan. Ki- 
nahanglan may yara sang maayo 
kag athag nga sistema sa pag- 
maniobra sang mga indibidwal 
kag mga yunit panahon sa gulpi 
nga pag-atake sang kaaway. 

Ang FMO kag RCSP sang 
AFP sarang nga paslawon sang 
mga yunit sang NPA. Ang kam- 
panya sang mga sandigan nga 
taktikal nga opensiba sang NPA 
nga makawasak sa kaaway ang 
pinaka-epektibo nga pamaagi sa 
pag-atubang sa mga FMO. Paagi 
sa bulig sang masa sa pagsunod 
sa hulag sang kaaway, pagpili 
sang paborable nga tereyn, 
pagpamilyarisa sa mga ruta kag 
padron sang sulod-gwa sang 
kaaway, maayo nga paggamit sa 
mga command-detonated explo- 
sives kag igsakto nga tiempo di- 
in lapyo na ang mga tropa sang 
kaaway sa malawig nga inadlaw 
nga operasyon, masarangan sila 
nga bunalon sang dalagku nga 
halit sang NPA. Kumbinahon ini 
sa serye sang mga operasyon 
pangharas sa nagahulag nga 
dalagku nga tropa sang kaaway 
kag pag-atake sa mahuyang sini 
nga bahin. 

Importante ang regular nga 
pagtasa sa kahimtangan sang 
kaaway kag pagbasa sa ila dis- 
enyo kag plano sa matag pa- 
nahon, kag amo man ang 


kahimtangan sa kaugalingon nga 
pwersa--ang NPA, milisya, or- 
ganisasyong masa kag baseng 
masa. Kinahanglan ini para ma- 
dasig nga matumod ang mga 
problema kag kahuyangan agud 
gilayon ini nga masolbar. 

Hatagan sang nagakaigo nga 
edukasyon ang mga Pulang 
hangaway kaangot sang mga 
pagsulundan kag disiplina sang 
NPA, proseso sang rebolusyon- 
aryo nga hustisya, angut sa 
Comprehensive Agreement on 
Respect of Human Rights and 
International Humanitarian Law 
(CARHRIHL) kag iban pa nga 
may kaangtanan sini. 

Pataason ang disiplina sa 
pagpatuman sa mga regulasyon 
militar kag organisado nga pag- 
hulag sa tanan panahon sandig sa 
istruktura sang pormasyon kag 
kumand sa mga yunit sang NPA. 
Magpundar sang malapad kag 
paborable nga lugar sa manio- 
bra sa mga yunit sang Pulang 
hangaway. Magtukod sang sik- 
reto kag hilway nga mga ruta. 
Segurohon ang kaluwasan sa 
mga yunit sang NPA paagi sa 
pagdihon sang athag nga mga 
patakaran para malikawan ang 
mga depensiba nga aksyon. Pa- 
uswagon ang sistema sang 
pagbase nga may mataas nga 
konsiderasyon sa paglikaw sa 
monitoring sa aso, hayag sa 
gab-i, signal tracking sang kaa- 
way kag may kober ukon de- 
pensa batok sa mga drone, he- 
likopter kag bomba. 

Himuon nga bulag kag 
bungol ang kaaway paagi sa 
pagpataas sang lebel sa ka- 
hublagan nga pagsikreto para 
likom sa kaaway ang hulag kag 
plano sang NPA. Daku ini nga 
halambalanon para madingot 
nga mahatagan sang ideya ang 
kaaway sa diin nila pat-ud nga 


gamiton ang ila mga drone kag 
ilunsar ang ila nga pag-atake. 

Uyatan sang hugot ang pag- 
sikreto sa mga kompartmentali- 
sado kag taktikal nga mga im- 
pormasyon. Pulupanahon nga 
tasahon ang presensya sa erya 
sang mga asset sang kaaway, 
mga Barangay Intelligence Net- 
work kag iban pa nga lambat 
paniktik sang kaaway. Kontrolon 
ang mga malain kag indi masa- 
ligan nga elemento nga dali lang 
mapahulag sang kaaway. Mag- 
halong sa mga indi masaligan 
nga mga elemento nga mag- 
tuhaw panahon sa masingki nga 
operasyon militar. Magdihon sang 
makahulusga nga tikang para 
tinloan ang mga erya. 

Thanda ang baseng masa sa 
pagpangapin kag pagpamatok sa 
madata nga militarisasyon sa 
kaumhan. Isa ka yabe nga ham- 
balanon sa inaway banwa kun 
paano ihanda kag ikasa ang mga 
organisasyong masa kag baseng 


masa para sa pagpangapin kag 
pagpamatok. Hiliusahon ang mga 
rebolusyonaryo nga pwersa sa 
mga lokalidad sa analisis sang 
Partido sa sitwasyon pampu- 
litika kag plano sang kaaway kag 
mga katungdanan nga dapat 
hatagan tum-ok sandig sa naga- 
luntad nga sitwasyon militar. 
Idihon ang athag nga plano 
kag mga partikular nga mga 
hilikuton sang baseng masa. Tu- 
koron ang kwerpo sa depensa sa 
sulod sa mga organisasyong masa. 
Himuon nga sentro sa pagpahu- 
lag ang mga sanga sang Partido 
kag mga yunit milisya. Ayuhon 
ang ila nga pormasyon nga 
santo sa kahimtangan (iskwad o 
team) kag hilikuton. Tanan nga 
tumod ukon markado nga ele- 
mento sa hanay sa masa nga 
posible mahimo nga target sang 
kaaway segurohon nga indi maigo 
sa operasyon militar sang kaaway 
paagi sa pagsulod sa NPA ukon 
temporaryo nga isaylo sa iban 


nga lugar. 

Magkasa sang plano sa 
pagpangapin kabahin ang paghi- 
makas kontra-militarisasyon, or- 
ganisado nga ebakwasyon kag 
iban pa. Segurohon nga may 
edukasyon ang masa sa CAR- 
HRIHL kag hambalanon sa 
tawhanon nga kinamatarung sa 
pangkabilogan kag sa espesyal 
nga kurso sang masa sa inaway 
banwa. 

Ikasa ang plano sa pag- 
palapad kag rekoberi sa baseng 
masa sa konteksto sa dalagkuan 
nga operasyon sang kaaway. 
Yabe sini ang paglunsad sang 
madinalag-on nga kontra-py- 
udal nga paghimakas. Pasin- 
sinon, palapnagon kag papagsikon 
ang hilikuton propaganda. Pa- 
dayon nga hiliusahon ang mga 
masa kag ipataas ang ila ka- 
muklatan pangpulitika batok sa 
kaaway kag ang ila determi- 
nasyon sa pagrebolusyon. HF 


